  Виталий Пронин Удмуртиысь пиналъёс JuniorSkills чемпионатын 3-тӥ инты басьтӥзыУдмуртиысь пиналъёс Краснодарын ортчем 3-тӥ JuniorSkills чемпионатысь 3-тӥ интыен бертӥзы. JuniorSkills - школаын дышетскисьёс понна профориентацияя программа. Туэ со борды Россиысь 56 улосъёс итӥськизы, соос пӧлын Удмуртия но. Программалэн элькун люкетаз туэ 97 нылпиос пыриськизы, соос люкемын вал «10+» но «14+» категориослы. Рейтинглэн йылпумъянъёсызъя Удмуртиысь командаез 3-тӥ JuniorSkills чемпионатэ ӧтизы. Отчы Россиысь гинэ ӧвӧл, Белоруссиысь, Швейцариысь, Голландиысь дышетскисьёс пыриськизы. Соос ӵошатскизы пӧртэм ӧръёсъя: «Мехатроника», «Мобильной робототехника», «Мультимедийной журналистика» но мукет. «Арбериосын Интернет» удысын Ижысь нылпи творчествоя дворецысь пиналъёс 3-тӥ инты басьтӥзы. 3 нунал ӵоже соос «визьмо» теплица проект бордын тыршизы. Елена Рябина Туспуктэм басьтэмын Удмуртиысь Дышетонъя но наукая министерстволэн сайтысьтыз  